CELEX: 62018CN0494
Language: et
Date: 2018-07-27 00:00:00
Title: Kohtuasi C-494/18: Eelotsusetaotlus, mille on esitanud Juzgado de Primera Instancia de Barcelona (Hispaania) 27. juulil 2018 – Bondora AS versus XY

22.10.2018   
            
            
               ET
            
            
               Euroopa Liidu Teataja
            
            
               C 381/8
            
         
      Eelotsusetaotlus, mille on esitanud Juzgado de Primera Instancia de Barcelona (Hispaania) 27. juulil 2018 – Bondora AS versus XY
      (Kohtuasi C-494/18)
      (2018/C 381/10)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado de Primera Instancia de Barcelona
      
         Põhikohtuasja pooled
      
      
         Hageja: Bondora AS
      
         Kostja: XY
      
         Eelotsuse küsimused
      
      
                  1.
               
               
                  Kas [Euroopa Liidu põhiõiguste] harta artikliga 38, [ELL] artikli 6 lõikega 1 ning direktiivi [93/13/EMÜ] (1) artikli 6 lõikega 1 ja artikli 7 lõikega 1 on kooskõlas niisugune liikmesriigi õigusnorm nagu [tsiviilkohtumenetluse seaduse] 23. lõppsätte punkt 4, millega ei ole lubatud esitada ega nõuda lepingut ega lahtikirjutatud võlasummat nõudes, milles kostja on tarbija ja on viiteid sellele, et temalt võidakse nõuda summasid, mis põhinevad ebaõiglastel lepingutingimustel?
               
            
                  2.
               
               
                  Kas määruse 1896/2006, millega luuakse Euroopa maksekäsumenetlus (2), artikli 7 lõike 2 punktiga d on kooskõlas see, kui seoses tarbija vastu esitatud nõuetega nõuda, et hageja kirjutaks tüüpvormi A punktis 11 lahti võla, mille tasumist ta nõuab? Kas selle õigusnormiga on samuti kooskõlas nõuda, et samas punktis 11 toodaks ära nende lepingutingimuste sisu, millel tarbijale esitatud nõuded põhinevad, lisaks lepingu põhiobjektile, et hinnata, kas see sisu on ebaõiglane?
               
            
                  3.
               
               
                  Kui vastus teisele küsimusele on eitav, siis palutakse Euroopa Kohtul teatada, kas määruse 1896/2006 praeguses redaktsiooni kohaselt on võimalik enne Euroopa maksekäsu väljastamist omal algatusel kontrollida, kas tarbijaleping sisaldab ebaõiglasi lepingutingimusi, ja millise õigusnormi alusel võib selle kontrolli läbi viia.
               
            
                  4.
               
               
                  Kui määruse 1896/2006 praeguse redaktsiooni kohaselt ei ole enne Euroopa maksekäsu väljastamist võimalik ebaõiglaste lepingutingimuste esinemist omal algatusel kontrollida, palutakse Euroopa Kohtul otsustada nimetatud määruse kehtivuse üle harta artikli 38 ja [ELL] artikli 6 lõike 1 seisukohast.
               
            
         (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT 1993, L 95, lk 29; ELT eriväljaanne 15/02, lk 288).
      
         (2)  Euroopa Parlamendi ja nõukogu 12. detsembri 2006. aasta määrus (EÜ) nr 1896/2006, millega luuakse Euroopa maksekäsumenetlus (ELT 2006, L 399, lk 1).